Zirnekļcilvēks: Atgriešanās mājās

"Zirnekļcilvēks: Atgriešanās mājās" () ir 2017. gada ASV supervaroņu filma, kuras režisors ir Džons Votss. Marvel Cinematic Universe 16. filma.

Filma ir par Pīteru Pārkeru, kas pēc filmas "Kapteinis Amerika: Pilsoņu karš" notikumiem cenšas līdzsvarot savu jauniešu dzīvi ar būšanu par Zirnekļcilvēku. Galvenās lomas tajā attēlo Toms Holands, Maikls Kītons, Džons Favro, Zendaja, Donalds Glovers, Teina Deilija, Marisa Tomeja un Roberts Daunijs jaunākais.

Filmas pirmizrāde notika 2017. gada jūnijā Holivudā. "Zirnekļcilvēks: Atgriešanās mājās" guva kritiķu atzinību un komerciālus panākumus (otra ienesīgākā filma par Zirnekļcilvēku). 2019. gada 2. jūlijā tika izdots filmas turpinājums, bet 2021. gada 15. decembrī — vēl viens turpinājums.

 Sižets 
Pēc dalības cīņā kopā ar Dzelzs cilvēku, jaunais vidusskolnieks Pīters Pārkers atgriežas mājās Kvīnsā, Ņujorkā. Viņš cenšas apvienot parasto pusaudža dzīvi ar slepeno varoņa darbu kā Zirnekļcilvēks. Pīters ir sajūsmināts par savu piedzīvojumu ar “Atriebējiem” un vēlas pierādīt sevi kā īstu supervaroni, taču viņa mentors Tonijs Stārks (Dzelzs cilvēks) mudina viņu palikt skolā un attīstīties pakāpeniski.

Tikmēr bijušais būvuzņēmējs Adrians Tūmss pēc darba zaudēšanas sāk izmantot atlikušo svešzemju tehnoloģiju no Atriebēju kaujām, lai izgatavotu un pārdotu ieročus melnajā tirgū. Viņš kļūst par noziedznieku ar iesauku Grifs (Vulture). Pīters, uzzinot par šīm darbībām, mēģina pats apturēt Tūmsu, neiesaistot Dzelzs cilvēku.

Taču viņa nepieredze noved pie kļūdām – viņš gandrīz iznīcina prāmju kuģi, un Stārks atņem viņam Zirnekļcilvēka kostīmu. Tomēr, kad Pīters atklāj, ka Tūmss plāno aplaupīt “Stark Industries” lidmašīnu, viņš nolemj rīkoties pats, izmantojot savu veco pašdarināto tērpu. Viņam izdodas apturēt Grifu, izglābt viņa dzīvību un nodot viņu policijai.

Filmas beigās Tonijs Stārks piedāvā Pīteram kļūt par pilntiesīgu Atriebēju un jaunu kostīmu, bet Pīters atsakās, izvēloties palikt par “draudzīgo Zirnekļcilvēku no kaimiņiem”. Tomēr pēdējā ainā viņa tante Meja atklāj, ka viņš ir Zirnekļcilvēks.

 Atsauces 

 Ārējās saites 

Kategorija:2017. gada filmas
Kategorija:ASV filmas
Kategorija:Marvel Cinematic Universe
Kategorija:Zirnekļcilvēka filmu cikls
Kategorija:Columbia Pictures filmas
Kategorija:Džona Votsa filmas
Kategorija:Supervaroņu filmas